Prinsip-prinsip Hak Asasi Manusia Kumpulan Asahi
Kumpulan Asahi ialah kumpulan korporat antarabangsa yang bersatu atas kebanggaan terhadap
produk dan perkhidmatannya serta semangat para pekerjanya di seluruh dunia dalam mencapai
misinya untuk “menunaikan janji menyajikan keenakan dan menambahkan keriangan dalamkehidupan”. Kumpulan Asahi berasal dari Jepun, namun kita mempunyai tradisi yang kaya dan
beraneka ragam di seluruh pelusuk dunia, dan kita bersungguh-sungguh dalam membangunkan
perniagaan kita bertumpukan hubungan yang mampan dengan planet dan masyarakat kita.

Prinsip-prinsip Hak Asasi Manusia Kumpulan Asahi ini (selepas ini dirujuk sebagai "Prinsip-prinsipini") merupakan intipati asas dalam seluruh operasi perniagaan kita. Prinsip-prinsip ini berdasarkan
Falsafah Kumpulan Asahi, Kod Tingkah Laku Kumpulan Asahi, dan Prinsip Kelestarian Kumpulan
Asahi, bahkan mengawal kesemua dasar lain berkaitan hak asasi manusia dalam Kumpulan Asahi.

Prinsip-prinsip ini terpakai atas semua pegawai dan kakitangan setiap syarikat dalam Kumpulan
Asahi1. Kita juga menggalakkan semua rakan niaga kita, termasuk pembekal kita, untuk mengiktiraflalu mematuhi Prinsip-prinsip ini, demi bekerjasama mencapai komitmen kita terhadap hak asasi
manusia dalam operasi perniagaan kita.

Lembaga Pengarah Kumpulan Asahi Holdings, Ltd. bertanggungjawab untuk memastikan semua
syarikat dalam Kumpulan Asahi mematuhi komitmen hak asasi manusia kita dan mengawasi
pelaksanaannya untuk memenuhi komitmen ini.

Komitmen Menghormati Hak Asasi Manusia
Kita menyedari bahawa aktiviti perniagaan kita mungkin mempunyai kesan, sama ada cuma potensi
ataupun benar-benar berlaku, terhadap alam sekitar dan hak asasi manusia, baik dari penyelidikan danpembangunan, pemerolehan mahupun produk dan perkhidmatan kita. Kita juga mengakui bahawa
kehilangan biodiversiti akibat faktor-faktor seperti perubahan iklim, dan pencemaran udara,_______________________________
1“semua pegawai dan kakitangan setiap syarikat dalam Kumpulan Asahi” bererti lembaga pengarah, anggota lembaga audit &pengawalseliaan dan pegawai eksekutif syarikat dalam Kumpulan Asahi, dan sesiapa sahaja yang menjalankan tugas berdasarkan
perjanjian pekerjaan dengan mana-mana syarikat Kumpulan Asahi, pekerja lain yang dipinjamkan kepada syarikat Kumpulan Asahi
dan pekerja sementara.

1

tanah dan air, mempunyai impak negatif secara langsung atau tidak langsung terhadap sama ada hak
asasi manusia dapat dicapai secara hakiki.

Kita bertekad menghormati hak asasi manusia yang diiktiraf di peringkat antarabangsa dan dinyatakan
dalam Kenyataan Antarabangsa Hak Asasi Manusia2 dan prinsip-prinsip mengenai hak asasi dalam
Perisytiharan Pertubuhan Buruh Antarabangsa mengenai Prinsip-prinsip dan Hak-hak Asas di Tempat
Kerja3.

Kita juga mahu menangani isu-isu sosial seperti perubahan iklim, biodiversiti, diskriminasi,
kemiskinan dan lain-lain melalui aktiviti perniagaan kita menurut Prinsip-prinsip Panduan Pertubuhan
Bangsa-bangsa Bersatu mengenai Perniagaan dan Hak Asasi Manusia4. Kita akan menghormati hak
untuk menikmati alam sekitar yang bersih, sihat dan mampan. Asahi Group Holdings, Ltd. ialah
penandatangan Perjanjian Sejagat Pertubuhan Bangsa-Bangsa Bersatu, dan kita bertekad untuk
menjunjung sepuluh prinsip-prinsipnya.

Kita akan mematuhi undang-undang dan peraturan yang terpakai atas perniagaan kita di kesemua
negara dan rantau tempat kita menjalankan perniagaan. Sekiranya hak asasi manusia antarabangsa
tidak dilindungi dengan memadai oleh undang-undang dan peraturan atau oleh penguatkuasaan disetiap negara atau rantau, kita akan tetap berusaha menjunjung prinsip-prinsip hak asasi manusia yangdiiktiraf secara antarabangsa sejauh yang mungkin. Malahan, kita tidak akan bertoleransi terhadap
ancaman, ugutan, ataupun serangan, baik secara fizikal mahupun undang-undang, terhadap para
pejuang hak asasi manusia.

_______________________________
2

Kenyataan Antarabangsa Hak Asasi Manusia merujuk tiga dokumen hak asasi manusia yang diiktiraf di persada antarabangsa:Perisytiharan Hak Asasi Manusia Sejagat dan dua perjanjian antarabangsa berkaitannya, iaitu Perjanjian Antarabangsa mengenai HakSivil dan Politik dan Perjanjian Antarabangsa mengenai Hak-Hak Ekonomi, Sosial dan Budaya. Dokumen-dokumen ini dianggapsebagai piawai umum yang telah dipersetujui seluruh dunia bagi semua orang dan semua bangsa, dan menyatakan hak asasi manusia
yang perlu dilindungi di seluruh dunia.
3

Perisytiharan Pertubuhan Buruh Antarabangsa mengenai Prinsip-prinsip dan Hak-hak Asas di Tempat Kerja menyatakan prinsipprinsip mengenai hak asasi sebagai piawai buruh minimum untuk dilindungi: kebebasan berpersatuan dan hak rundingan bersama,pembasmian semua jenis buruh paksaan, pemansuhan buruh kanak-kanak secara berkesan, dan penghapusan diskriminasi dalampekerjaan, dan persekitaran kerja yang selamat dan sihat.
4Prinsip-prinsip Panduan Pertubuhan Bangsa-bangsa Bersatu mengenai Perniagaan dan Hak Asasi Manusia, diluluskan oleh Majlis
Hak Asasi Manusia Pertubuhan Bangsa-bangsa Bersatu pada 2011, menjadi piawai antarabangsa rasmi bagi tindakan berkenaan hak
asasi manusia dalam konteks perniagaan, menjelaskan apa yang dikehendaki daripada kerajaan dan syarikat untuk menangani impak
negatif terhadap hak asasi manusia akibat aktiviti perniagaan.

2

Komitmen Terhadap Penelitian Wajar Hak Asasi Manusia
Kita akan menjalankan penelitian wajar untuk mengenal pasti, mencegah, dan mengurangkan impak
negatif atas hak asasi manusia yang mungkin berkaitan dengan operasi perniagaan kita untuk
memenuhi komitmen kita terhadap Prinsip-prinsip Panduan Pertubuhan Bangsa-bangsa Bersatu
mengenai Perniagaan dan Hak Asasi Manusia.

Kita berniat mengelakkan sebarang pencabulan hak asasi manusia, sama ada diakibatkan secaralangsung oleh operasi kita atau secara tidak langsung, atau melalui tindakan pihak lain yangbekerjasama dengan kita, termasuk pembekal kita dan rakan niaga lain. Sekiranya kita mengenal pastibahawa kita telah menyebabkan atau menyumbang kepada pencabulan sedemikian, kita akan
mengambil tindakan pembetulan yang sesuai, dengan kerjasama rakan niaga kita.

Amatlah penting agar kita memahami sudut pandangan pihak berkepentingan yang terkesan supaya
kita dapat mengolah tindak balas yang sesuai untuk menangani sebarang impak buruk dan demi
mengelakkan pelanggaran serupa daripada berulang pada masa hadapan. Kita akan berkongsi
maklumat tentang isu hak asasi manusia yang berkaitan dengan operasi perniagaan kita dengan pihak
berkepentingan yang berkaitan, termasuklah pembela hak asasi manusia, secara menepati masa,
mengadakan libat urus yang interaktif dan ikhlas, dan mengambil kira pandangan pihak
berkepentingan yang terkesan, dalam inisiatif kita.

Isu Hak Asasi Manusia Berkaitan dengan Perniagaan Kita
Kita, melalui penelitian wajar hak asasi manusia, mengakui bahawa isu-isu hak asasi manusia penting
yang berkaitan dengan operasi perniagaan kita adalah seperti berikut:

・ Diskriminasi: Kita komited dalam menggalakkan kepelbagaian, kesaksamaan & inklusiviti(DE&I) dan menghormati hak asasi manusia individu. Kita tidak akan melakukan diskriminasi
atau membuat apa-apa yang mencemari martabat mana-mana individu berdasarkan
kewarganegaraan, kaum, etnik, agama, ideologi, jantina, umur, kecacatan, identiti jantina,orientasi seksual, pendapat politik atau pendapat lain-lain, status pekerjaan, atau ciri-ciri
dilindungi yang lain sepertimana ditakrifkan bawah undang-undang dan peraturan kebangsaan /serantau.

・ Gangguan: Kita komited menjauhi daripada sebarang tingkah laku, pertuturan, atau penglibatan

3

dalam apa jua bentuk gangguan yang boleh menyebabkan kecederaan, baik mental mahupun
fizikal, terhadap pihak lain.

・ Buruh Paksa dan Buruh Kanak-kanak: Kita tidak akan terlibat dalam buruh paksa, buruh kanakkanak, ataupun sebarang bentuk perhambaan moden termasuk pemerdagangan manusia. Kita
mengiktiraf bahawa kanak-kanak, wanita dan pekerja hijrahan berada dalam golongan yang paling
rentan dan terpinggir dalam masyarakat. Selari dengan komitmen kita terhadap prinsip-prinsip
Perjanjian Sejagat PBB dan sumber undang-undang antarabangsa hak asasi manusia yang lain,kita mengaku janji akan menghormati Hak dan Prinsip Perniagaan Kanak-kanak, serta
Konvensyen mengenai Penghapusan Segala Bentuk Diskriminasi Terhadap Wanita, dan
Konvensyen Antarabangsa mengenai Perlindungan Hak Semua Pekerja Hijrahan dan Ahli
Keluarga Mereka.

・ Kebebasan Berpersatuan dan Hak Perundingan Bersama: Kita akan menghormati kebebasan
berpersatuan dan hak perundingan bersama. Sekiranya hak kebebasan berpersatuan dan
perundingan bersama terbatas bawah undang-undang dan peraturan kebangsaan / serantau dinegara dan rantau tempat kita berniaga, atau tidak memenuhi piawai hak asasi manusia
antarabangsa, maka kita akan mencari jalan untuk menjaga hak-hak tersebut dengan membina
saluran hubungan alternatif dengan pekerja.

・ Kesihatan dan Keselamatan Pekerjaan: Kita akan mengikuti perkembangan undang-undang dan
peraturan mengenai kesihatan dan keselamatan di tempat kerja kita serta status pelaksanaan
perkara itu, dan sentiasa berusaha mengekalkan persekitaran kerja yang selamat dan sihat.

・ Waktu Bekerja dan Upah: Kita akan mematuhi piawai antarabangsa mengenai waktu bekerja dan
kesemua undang-undang dan peraturan yang terpakai berkaitan waktu bekerja di negara dan
rantau tempat kita berniaga, dan kita akan berusaha mengurangkan sikap bekerja melampaui
kemampuan dalam kalangan pekerja kita. Kita juga akan mematuhi kesemua undang-undang dan
peraturan yang terpakai berkaitan pengupahan di negara dan rantau tempat kita berniaga. Kita
akan mencapai pengupahan yang adil, yang bukan setakat mematuhi upah minimum, menurut
undang-undang dan peraturan setiap negara.

・ Impak dalam Rantaian Bekalan: Kita akan berusaha supaya arif tentang rantaian bekalan kita4

termasuklah rakan niaga dan sub-kontraktor kita. Kita akan mengesahkan dan menilai status
pematuhan pembekal kita terhadap piawai yang sepadan dengan Prinsip-prinsip ini serta
sepertimana dikehendaki bawah undang-undang dan peraturan yang berkenaan. Kita juga akan
berhubung dengan pelbagai pihak berkepentingan untuk menggalakkan pematuhan hak asasi
manusia sepanjang rantaian bekalan kita.

・ Impak dalam Masyarakat: Kita mengakui bahawa operasi perniagaan kita boleh memberikan
kesan hak asasi manusia terhadap masyarakat, seperti hak tanah, akses kepada air, kesihatan, dan
hak orang asal. Kita menghormati Perisytiharan Pertubuhan Bangsa-bangsa Bersatu mengenai
Hak Orang Asal, dan apabila kita mengambil tanah (termasuk melalui pembelian, pajakan ataupenggunaan), kita akan berbuat demikian melalui rundingan yang adil dan mematuhi undangundang, dengan cara yang sepadan dengan bahagian-bahagian relevan daripada Piawai
Pelaksanaan IFC dan menurut prinsip keizinan yang diberikan secara bebas, terdahulu dantermaklum. Kita komited untuk menjunjung tanggungjawab hak asasi manusia kita dalammasyarakat yang kita beroperasi, dan bertujuan menyumbang kepada masyarakat yang lestari.

Mekanisme Aduan
Pekerja-pekerja yang menyaksikan atau mengesyaki kemungkinan pengingkaran undang-undang dan
peraturan berkenaan di negara dan rantau tempat kita berniaga atau pengingkaran dasar dalaman kita,
digalakkan agar melaporkan kekhuatiran mereka kepada penyelia mereka dan/atau melalui talianpenting / sistem aduan dalaman kita. Kita juga mempunyai sistem penyiasatan yang boleh digunakan
oleh pihak berkepentingan luar Kumpulan Asahi untuk memberitahu tentang pengingkaran atautindakan yang mungkin mengingkari Prinsip-prinsip ini.

Kita akan mengguna pakai mekanisme aduan, sama ada yang melibatkan badan kehakiman atau tidak,
supaya dapat memberikan penyelesaian selain daripada yang kita tawarkan, dan kita tidak akan
menghalang akses kepada mekanisme kehakiman atau bukan kehakiman oleh pihak yang membuat
dakwaan tentang impak hak asasi manusia yang mungkin berlaku.

Kita tidak akan meminta mana-mana individu atau masyarakat yang terkesan oleh operasi perniagaan
kita, untuk mengetepikan hak undang-undang mereka untuk membuat tuntutan melalui mekanisme
aduan kehakiman atau bukan kehakiman yang lain, sebagai syarat menerima penyelesaian melaluimekanisme aduan kita, dan menghendaki peruntukan kerahsiaan (cth: perjanjian kerahsiaan) berkaitan

5isu hak asasi manusia.

Kita tidak akan bertolak ansur dengan sebarang tindakan membalas dendam terhadap pihak yangmenyuarakan kebimbangan mereka dengan niat suci atau yang bekerjasama dalam penyiasatan kita.
Laporan atau pemberitahuan sedemikian meningkatkan ketelusan operasi perniagaan Kumpulan Asahi
serta memperkukuh semangat saling percaya antara kita dengan pemegang taruh kita.

Kesedaran dan Latihan
Demi melaksanakan dan mematuhi Prinsip-prinsip ini dalam keseluruhan Kumpulan Asahi, kita akanmenterjemahkan Prinsip-prinsip ini ke dalam bahasa-bahasa yang relevan dengan negara dan rantau
tempat kita berniaga, di samping menjalankan latihan dan didikan dalam kalangan semua pegawai danpekerja.

Pemantauan dan Pelaporan
Kita akan sentiasa menjejaki pelaksanaan Prinsip-prinsip ini, dan membuat penambahbaikan yang
perlu. Kita akan menzahirkan, secara berkala, pelaksanaan Prinsip-prinsip ini melalui laman sesawang,
Laporan Bersepadu dan saluran komunikasi lain yang relevan.

Prinsip-prinsip ini telah diluluskan oleh Lembaga Pengarah Asahi Group Holdings, Ltd. pada 8
Disember 2023.

8 Disember 2023

Atsushi Katsuki
Presiden dan Ketua Pegawai Eksekutif, Pengarah Wakil
Asahi Group Holdings, Ltd.

6